પ્લાન પ્રમાણે 26મી જુલાઇએ રાજુ ઇકો કાર લઈને અર્પિત સાથે ચાંદલોડિયા જવા નીકળ્યા હતા. જ્યારે ભરત પોતાના ઘરેથી તેમને દોરવણી આપતો હતો. સવારે અગિયાર વાગ્યે રાજુ અને અર્પિત જયના ફ્લેટ પાસે પહોંચ્યા હતા. જ્યાં જય સ્કૂલ ડ્રેસમાં આવી પહોંચતા અર્પિત તેની પાસે ગયો હતો અને તેને તેની મમ્મીએ લેવા મોકલ્યા હોવાનું જણાવ્યું હતું. એટલું જ નહીં, બહારગામ જવાનું છે, તેમ કહી ઇકો કારમાં ડ્રાઇવરની બાજુની સીટમાં બેસાડી ગોતા ચોકડી તરફ લઈ ગયા હતા. આ પછી ભરતને ફોનથી આની જાણ કરી હતી. આ પછી રાજુ અને અર્પિત જયને ગોતા ચોકડીથી વૈષ્ણોદેવી સર્કલ અને ત્યાંથી રિંગ રોડ થઈ નરોડાથી દહેગામ લઈ ગયા હતા. અહીં અર્પિતે જયની માતા સોનલબેનને ફોન કરી જણાવ્યું હતું કે, તારા છોકરા જય પટેલનું કિડનેપિંગ થઈ ગયું છે. રૂપિયા પંદર લાખની તૈયારી રાખજે. હું પછી ફોન કરીશ, તેમ કહી ફોન કાપી નાંક્યો હતો.